VŠEOBECNE ZÁVÄZNÉ NARIADENIE OBCE CHOCHOLNÁ-VELČICE č. 2/2007

o vytváraní zdravého životného prostredia, o ochrane verejného poriadku a zelene

V záujme trvalého zlepšovania životného prostredia, pre udržiavanie poriadku a čistoty obce, s dôrazom na výchovu k estetickému cíteniu a dobrým medziľudským vzťahom medzi obyvateľmi na základe § 4 ods. 3 písm. f) a § 6 zák. č. 369/1990 Zb. o obecnom zriadení a zák. č. 543/2002 Z.z. o ochrane prírody a krajiny a vyhlášky MŽP SR č. 24/2003 Z.z., ktorou sa vykonáva zákon č. 543/2002 Z.z. vydáva Obecné zastupiteľstvo v Chocholnej -Velčiciach toto všeobecne záväzné nariadenie: 

§ 1

Všeobecné ustanovenia

Všeobecne záväzné nariadenie vymedzuje základné pojmy v starostlivosti o zeleň, určuje vzťahy právnických  a fyzických osôb k zeleni ako nenahraditeľnej súčasti životného prostredia a určuje predmet pôsobnosti obce na úseku životného prostredia, zelene a verejného poriadku. 

§ 2
Základné pojmy

1. Zeleň je súbor drevín (stromov a krov) a bylín a neživých prvkov, ktorý sa vyvinul na určitej ploche prirodzeným spôsobom alebo zámerným, cieľavedomým založením a usmerňovaním človekom. Zeleň tvorí kostru ekologickej stability obce prepojenú s okolitou krajinou.
2. Za verejné priestranstvo sa považujú všetky miesta, ktoré slúžia verejnosti a to najmä: ulice, námestia, chodníky, parky, zelené plochy, mosty, parkoviská, priestory medzi obytnými blokmi, detské ihriská, vodné toky a priestor okolo nich. 

§ 3
Čistota verejných priestranstiev

Všetci obyvatelia obce, fyzické i právnické osoby pôsobiace v obci, sú povinní v súlade s § 3 ods. 3 zákona č. 369/90 Zb. podieľať sa na ochrane a zveľaďovaní životného prostredia v obci a napomáhať udržiavať poriadok. V súvislosti s tým sa v nariadení upresňujú povinnosti pri udržiavaní poriadku a čistoty verejných priestranstiev, ale aj domov, budov a pozemkov. 
1. Za čistenie a údržbu verejných parkov zodpovedá obecný úrad.
2. Za čistenie chodníkov, vrátane priľahlej zelene, sú zodpovední vlastníci a užíva-telia nehnuteľností susediacich s týmito priestranstvami.
3. Pod čistením chodníkov sa rozumie ich zametanie, umývanie, odstraňovanie sne-hu, blata, odpadkov a iných nečistôt. Chodníky je nutné čistiť po celej šírke, pokiaľ ich oddelenie od vozovky je zreteľne výškovo, alebo vodorovne označené. 
4. Čistenie ciest, na ktorých sa vykonáva doprava osôb verejnými dopravnými pro-striedkami a tieto sú v zimných mesiacoch posypávané protišmykovým materiá-lom, zabezpečuje v jarných mesiacoch obecný úrad. 
5. Čistenie plôch priľahlých k vodným tokom vykonávajú vlastníci alebo užívatelia nehnuteľností, bezprostredne susediacich s nimi. 

§ 4
Udržiavanie čistoty verejných priestranstiev

Udržiavanie čistoty verejných priestranstiev je spoločnou záležitosťou všet-kých fyzických a právnických osôb pôsobiacich na území obce, ako aj všetkých oby-vateľov a návštevníkov obce Chocholná-Velčice. Čistenie a udržiavanie verejného priestranstva obce je jeho zametanie, umývanie, odstraňovanie blata, odpadkov, iných nečistôt, buriny a tiež kosenie a zimná údržba. 
1. Na verejných priestranstvách je zakázané:
a) odhadzovať papiere a obaly všetkého druhu, zvyšky jedál, zbytky ovocia, ohorky cigariet a iné podobné veci,
b) znečisťovať verejné priestranstvá splaškovými vodami, olejmi, chemikáliami, výrobnou alebo inou podobnou činnosťou,
c) umývať a čistiť motorové vozidlá,
d) akokoľvek ohradzovať, znehodnocovať, poškodzovať a ničiť obecnú zeleň,
e) vyklepávať koberce mimo vyhradených priestorov. Zvlášť je zakázané vykoná-vať takúto činnosť na balkónoch a v oknách a všetkých spoločných priestoroch bytových domov.

f) nechávať voľne pobehávať psov a iné zvieratá,
g) umiestňovať reklamy, plagáty a rôzne nápisy na iných miestach, ako na to určených,
h) skladovať stavebné materiály, stavebný odpad, palivo, škvaru, a pod., vha-dzovať akékoľvek predmety alebo odpadky do vodných tokov,
i) vykonávať osobnú potrebu, 
j) zmetať nečistotu a zhrňovať sneh z chodníka na komunikáciu, 
k) znehodnocovať verejný aj súkromný majetok farebnými nápismi, znakmi a pod. 
2. Kto znečistil alebo poškodil verejné priestranstvo, je povinný spôsobenú závadu ihneď odstrániť. Nesie tiež právnu zodpovednosť za vzniknuté následky.
3. Dvory, záhradky, pozemky, areály právnických alebo fyzických osôb sú vlastníci alebo užívatelia povinní upratovať a trvale udržiavať tak, aby zodpovedali čo najlepším estetickým požiadavkám. 
4. Za čistenie okolia odpadových nádob na zber komunálneho odpadu a zber sepa-rovaných zložiek odpadu (sklo, plasty, papier, kov) na sídliskách a pri bytových domoch sú zodpovední vlastníci alebo užívatelia bytov, ktorým tieto odpadové nádoby slúžia. 
§ 5
Nehnuteľnosti susediace s verejným priestranstvom
1. Vlastníci alebo užívatelia domov, záhrad, plotov, podnikateľských objektov sú povinní starať sa o estetický vzhľad a trvalú údržbu týchto zariadení.
2. Obchodné a pohostinské miestnosti a priestory v ich okolí musia byť úhľadné a čisté. Výklady musia byť vždy vkusne upravené.
3. Pred prevádzkarňami, kde sa predáva tovar okamžitej spotreby v obaloch, musí byť umiestnený dostatočný počet odpadkových košov, ktoré musia byť pravidelne vyprázdňované.
4. Obchodné organizácie i súkromní podnikatelia v obchodoch sú povinní zabezpečiť si dostatok smetných nádob a postarať sa každý deň o čistotu okolia svojej prevádzky.
5. Tabule firiem, organizácií, združení a politických strán musia byť vždy čisté a udržiavané v takom stave, aby nápisy boli čitateľné a nezhoršovali vzhľad budovy a ulice. 

§ 6
Zvláštne užívanie verejného priestranstva
1. Používať verejné priestranstvá na iné účely ako je stanovené, je možné len na základe povolenia Obce Chocholná-Velčice, ktorá určí poplatok, podmienky a dobu užívania.
2. Zvláštnym užívaním sa okrem iného rozumie:
· umiestnenie zariadenia na poskytovanie služieb,
· umiestnenie stavebného, predajného alebo reklamného zariadenia,
· umiestnenie zariadenia lunaparkov a iných atrakcií,
· umiestnenie skládky stavebného materiálu,
· trvalé parkovanie motorových a iných vozidiel.
3. Zásahy do verejného priestranstva alebo komunikácií /prekopávky/, jeho úpravu, výrub stromov, umiestnenie alebo odstránenie odpočinkových lavíc schvaľuje Obec Chocholná-Velčice.
4. Plagáty, vývesky, reklamy, pútače a iné oznámenia umiestnené mimo miest vymedzených Obcou Chocholná-Velčice, budú odstránené na náklady príslušnej osoby alebo organizácie.
5. Skladovanie materiálov a výrobkov na verejných priestranstvách vyžaduje povo-lenie Obce Chocholná-Velčice.
6. Materiály a výrobky určené na naloženie, vyloženie a inú manipuláciu je možné na verejnom priestranstve uložiť max. na 24 hodín. Po ich odstránení je vlastník alebo užívateľ priľahlej nehnuteľnosti povinný verejné priestranstvo vyčistiť, opláchnuť vodou a uviesť do pôvodného stavu. 
§ 7
Ochrana zelene
1. Ochrana zelene je súbor pravidiel, opatrení a úkonov smerujúci k zachovaniu jestvujúcej zelene, jej architektonických prvkov a jej funkcie v zmysle rešpek-tovania princípu trvalo udržateľného rozvoja. Koncepcia a tvorba zelene je v súlade s územným plánom obce. 
2. Opatrenia na ochranu verejnej zelene: 
a) pri príprave a realizácii stavebných prác v obci, je stavebník alebo investor, povinný urobiť všetky opatrenia na zachovanie existujúcej zelene, vrátane ze-lene na súkromných pozemkoch,
b) výrub stromov a okrasných kríkov verejnej zelene je možný len na základe po-volenia Obce Chocholná-Velčice,
c) obec môže uložiť vlastníkovi (nájomcovi) pozemku, na ktorom drevina rastie vykonať nevyhnutné opatrenia na jej ozdravenie alebo rozhodnúť o jej vyrúbaní, 
d) škodu spôsobenú na obecnej zeleni je povinná uhradiť osoba alebo orga-nizácia, ktorá ju spôsobila,
e) za škody spôsobené osobami, ktoré nie sú zákonne zodpovedné a za škody spôsobené zvieratami zodpovedajú osoby, ktoré sú podľa zákona povinné na tieto osoby, resp. zvieratá dozerať. 
3. Na verejnej zeleni je zakázané:
a) lámať konáre, trhať kvety, plody alebo inak poškodzovať dreviny, trávniky, kvetinové záhony, prvky drobnej architektúry a spevnené plochy,
b) vchádzať na plochy zelene vozidlami alebo parkovať na nich,
c) znečisťovať plochy zelene, svojvoľne premiestňovať verejné zariadenia na nich,
d) umiestňovať na plochy zelene plagáty, reklamné a iné objekty, odpadové nádoby bez povolenia obce,
e) robiť úpravu zelene a výsadby bez povolenia správcu verejnej zelene,
f) vedením psov (mačiek) poškodzovať a znečisťovať verejnú zeleň, vypúšťať a pásť zvieratá,
g) v intraviláne a extraviláne obce je zakázané vypaľovať akékoľvek porasty (medze, buriny, kroviská). 

§ 8
Prevádzka vozidiel
1. V zmysle predpisov, upravujúcich zásady správania majiteľov a prevádzkovateľov vozidiel na komunikáciách, je na území obce Chocholná-Velčice  zakázané:
a) jazdiť vozidlami, ktoré sú nadmieru znečistené a ktoré sami alebo svojím nákla-dom znečisťujú vozovku,
b) prepravovať náklad, ktorý nie je dostatočne zabezpečený tak, aby rozpadáva-ním alebo odkvapkávaním neznečisťoval vozovku, ovzdušie alebo nezamoroval okolie prachom,
c) jazdiť motorovými vozidlami po obecnej zeleni, chodníkoch a parkovať na nich,
d) vykonávať údržbu motorových vozidiel (výmena olejov, chladiacich zmesí a pod.) na verejných priestranstvách,
2. Občania alebo organizácie, vykonávajúci stavebné alebo poľnohospodárske prá-ce, sú povinní zabezpečiť očistenie vozidla pred vjazdom na komunikáciu alebo verejné priestranstvo tak, aby nedošlo k ich znečisteniu.
3. Trvalé parkovanie motorových vozidiel je možné len na vyhradených parkovis-kách. Pod trvalým parkovaním sa rozumie nepretržité alebo opakované státie vozidla po dobu dlhšiu ako 14 dní. 
§ 9
Medziľudské vzťahy
1. V záujme vytvárania dobrých susedských vzťahov sú jednotliví vlastníci objektov alebo pozemkov povinní zachovávať ich hranice a tieto svojvoľne nemeniť.
2. Odvod povrchových vôd usmerňovať tak, aby tieto neboli odvádzané na susedný pozemok alebo na chodník
3. Ovocné stromy a iné porasty umiestňovať v dostatočnej vzdialenosti od hranice susedného pozemku a ich koruny udržiavať tak, aby nezasahovali na susedný pozemok.
4. Nočný kľud sa stanovuje od 22,00 hod. do 6,00 hod., v období od 1.mája do 30.septembra od 23,00 hod. do 6,00 hod. Všetky osoby sú povinné zachovávať celoročne nočný kľud.

Toto obmedzenie sa nevzťahuje na posledný a prvý deň v roku a v dobe ko-nania kultúrnej, športovej, spoločenskej, resp. inej akcie na konanie ktorej dala súhlas s jej priebehom aj po 22.00 hod. resp. 23,00 hod. obec Chocholná-Velčice. 
5. Nočný kľud nesmie byť rušený používaním akéhokoľvek zdroja hluku, prekraču-júceho najvyššie prípustné hodnoty pre denný a nočný čas, určené nariadením vlády SR č. 40/2002 Z.z. 

Právnické osoby, fyzické osoby a občania sú povinní zabezpečiť, aby sa pri prevádzke zariadení (pohostinská činnosť, hudobná produkcia) alebo ich po-užívaním zamedzilo vzniku a šíreniu hluku, ktorého sa možno vyvarovať. V prípa-de obťažovania obyvateľov hlukom a vibráciami, zabezpečia prevádzkovatelia týchto zariadení na základe výzvy obecného úradu meranie hluku, ktorého výsled-kom bude protokol o meraní hluku vo vonkajšom prostredí a v stavbách. 
Ak namerané najvyššie hodnoty hluku vo vonkajšom prostredí a v stav-bách prekročia prípustné hodnoty určené Nariadením vlády SR č. 40/2002 Z.z. o ochrane zdravia pred hlukom a vibráciami, prevádzkovateľ zariadenia zabezpečí úpravu priestorov tak, aby spĺňali podmienky citovaného nariadenia. 

6. Prevádzky v obci, poskytujúce služby verejného stravovania a občerstvenia, sú povinné dodržiavať určený čas prevádzky. Mimo určeného času prevádzky sa v priestoroch prevádzky nesmú zdržiavať žiadne osoby, ktoré možno považovať za návštevníkov prevádzky. Výnimku z určeného času prevádzky môže povoliť v odôvodnených prípadoch obecný úrad.

Záverečné ustanovenia
1. Toto nariadenie je záväzné pre všetkých obyvateľov obce a pre fyzické i právnické osoby pôsobiace v obci a pre návštevníkov obce.
2. Kontrolu dodržiavania tohto nariadenia vykonávajú: 
a) orgány Policajného zboru Slovenskej republiky,
b) členovia komisie verejného poriadku,
c) poslanci Obecného zastupiteľstva v Chocholnej-Velčiciach,
d) osoby poverené obcou.
3. Porušovanie ustanovení tohto všeobecne záväzného nariadenia fyzickou osobou sa posudzuje ako priestupok. Na konanie o priestupku sa vzťahuje zákon č. 372/1990 Zb. o priestupkoch v znení neskorších predpisov. Za priestupok možno osobou poverenou obcou Chocholná-Velčice uložiť blokovú pokutu do výšky 1 000,- Sk a v správnom konaní príslušným orgánom obce do výšky 5 000,- Sk. 
4. V blokovom konaní priestupky prejednávajú orgány policajného zboru a osoby poverené obcou. 
5. Toto nariadenie bolo schválené obecným zastupiteľstvom Chocholná-Velčice dňa 6. júla 2007 uznesením č. 4/07-OZ písm c) a nadobúda účinnosť dňom zverej-nenia. 

V Chocholnej-Velčiciach 6. júla 2007  
  

Ing. Ľubomír Škriečka 
        starosta obce 

